Kinshasa

Kinšasa je najveći i glavni grad Demokratske Republike Kongo. Nekada je bio samo grupa malih ribarskih sela, a danas je Kinšasa dinamičan megalopolis sa preko 10 miliona stanovnika.

U vrijeme belgijske kolonijalne vlasti grad je bio poznat kao Leopoldvil ili Leopoldštad (Léopoldville, Leopoldstad),

Grad Kinšasa je također jedna od 26 provincija Demokratske Republike Kongo. Budući da administrativne granice grada-pokrajine pokrivaju ogromnu površinu, preko 90 posto zemljišta grada-pokrajine je ruralne prirode, a urbano područje zauzima mali dio koji se širi na zapadnoj strani.

Kinšasa je treće po veličini metropolitansko područje Afrike nakon Kaira i Lagosa. To je ujedno i najveća nominalno frankofona urbana oblast na svijetu, s francuskim jezikom vlade, obrazovanja, medija, javnih usluga i vrhunske trgovine u gradu, dok se lingala koristi kao lingua franca na ulici. Kinšasa je bila domaćin 14. samita Frankofonije u oktobru 2012. godine.

Autohtoni narod ovog područja uključuje Humbu i Teke. Grad gleda na Brazzavile, glavni grad susjedne Republike Kongo. Iako je raspon rijeke u ovom trenutku širok 7 km, ova dva grada su drugi najbliži par glavnih gradova na svijetu (poslije Vatikana i Rima).

 Historija 
mini|lijevo|275px|Boulevard du 30 Juin, u Kinshasi.
Grad je osnovao engleski istraživač Henry Morton Stanley 1881. godine kao trgovačku stanicu, oko 300 kilometara uzvodno od Livingstonovih vodopada. Nazvao ga je Leopoldvil po belgijskom kralju Leopoldu II, koji je pretendovao na vlast nad ogromnom teritorijom Konga. Pruga Matadi-Leopoldvil je izgrađena 1898. godine i omogućila je još brži razvoj grada. Do 1920. godine grad je postao prijestolnica Belgijskog Kongoa.

Diktator Kongoa, Mobutu Sese Seko, je 1966. godine u sklopu programa afrikanizacije toponima preimenovao Leopoldvil u Kinšasu, po imenu sela koje je nekada postojalo na tom mjestu. Grad je privlačio veliki broj ljudi iz unutrašnjosti zemlje, tako da je danas dominantan jezik stanovništva neautohtoni jezik lingala.

 Geografija 
Kinšasa je grad jakih kontrasta, gdje se bogate stambene i trgovačke četvrti i tri univerziteta nalaze pored sirotinjskih naselja.

Nalazi se na južnoj obali rijeke Kongo, direktno nasuprot Brazzavilleu, glavnom gradu Republike Kongo. To je jedino mjesto na svijetu gdje se dva glavna grada nalaze na suprotnim stranama rijeke i mogu vidjeti jedan iz drugog. Kinshasa ima 10.076.099 stanovnika. Na drugoj obali rijeke Brazavill ima oko 1,5 miliona stanovnika što u aglomeraciji Kinšasa-Brazavil daje brojku od oko 11,5 miliona stanovnika. Po broju stanovnika se takmiči sa Johanesburgom za mjesto drugog po veličini grada subsaharske Afrike, iza Lagosa.

Rijeka Kongo je druga najduža rijeka u Africi iza Nila, te predstavlja transportnu arteriju regije, kao i izvor hidroelektrične energije. Procjenjuje se da je hidroelektrični potencijal porječja Konga takav da može električnom energijom napajati cijeli afrički kontinent.

Kinshasa je smještena na 4°16′S 15°17′E.

 Zgrade i institucije 
Najvažnija područja grada uključuju Cité de l'OUA, sjedište Vlade DR Konga, Commune de Matonge, poznat širom svijet po svom noćnom životu, te stambenu četvrt Gombe.

Znamenitosti grada uključuju nebodere poznate kao Zgrada SOZACOM i Hotel Memling, centralnu tržnicu, Muzej Kinshase i Akedmiju lijepih umjetnosti Kinsahse. Ulica Boulevard du 30 Juin spaja najvažnije gradske četvrti. U Kinshasi se nalazi i nacionalni stadion - Stade des Martyrs.

Kinshasu s ostatkom svijeta spaja Međunarodni aerodrom Kinshasa, iz koga se leti u druge afričke države, isto kao i Brisel, Pariz i Madrid.

 Obrazovanje 
mini|desno|215px|Kinshasa sa rijekom Kongo u pozadini
U Kinshasi se nalazi nekoliko visokoškolskih institucija, koji pružaju širok spektar obrazovanja od građevinarstva, medicine do novinarstva. U gradu se također nalaze tri velika univerziteta i umjetnička škola:
 Univerzitet Kinshase
 Kongoanski protestantski univerzitet
 Nacionalni pedagoški univerzitet
 Škola Allhadeff

 Vanjski linkovi 
 Kinshasa Tourism
 Travel information and city guide for Kinshasa
 Kim Gjerstad, a blog and photos from Kinshasa
 University of Kinshasa 
 SDAROVIA Hospital in Kinshasa, DR Congo

Reference

 Karte 
 Detailed Map of Kinshasa  (PDF of 7.5 MB)
 Detailed Map of Kinshasa from l'UNJLC prior to being replaced by MONUC (this map contains more information on buildings than the MONUC map) (smaller PDF than MONUC map of 4.8 MB)

Kategorija:Glavni gradovi afričkih država
Kategorija:Gradovi u Demokratskoj Republici Kongo